«ШҰҒЫЛАНЫҢ» ҮЗДІКТЕРІ
"«ШҰҒЫЛАНЫҢ» ҮЗДІКТЕРІ" | "https://abai.kz/post/39328"
TITLE: «ШҰҒЫЛАНЫҢ» ҮЗДІКТЕРІ
URL: https://abai.kz/post/39328
META: "«ШҰҒЫЛАНЫҢ» ҮЗДІКТЕРІ" | "https://abai.kz/post/39328"
DATE: 06.01.2015
AUTHOR(s): Абай-Ақпарат
TOTAL WORDS: 212
TEXT: Моңғолия қазақтарының әдеби рухани үні - «Шұғыла» журналы өткен жылдың үздіктерін анықтады.  «Шұғыла » журналы 1957 жылдан шыға бастаған Моңғолия қазақтарының тәуелсіз, әдеби, ғылыми танымдық үнжариясы болып табылады. «Шұғыла» өткен 2014 жылғы үздік жарияланымдары мен ұлт руханиятының жанашырларын анықтады. Бұл жолы 2013 - 2014 жылдардағы кезекті сандарда жарық көрген кейбір әдеби публицистикалық шығармалар да ескерілді. Жарияланымдарды сараптай келе, жыл үздіктері төмендегідей ретпен анықталып отыр: Иманғали Нұрғалиұлы Т АСМАҒАМБЕТОВ , Астана қаласының бұрынғы әкімі, Қазақстан Республикасының Қорғаныс министрі – Шетелдегі ғұрбаттардың рухани жанашыры; (Бұл туралы ақпараттар «Шұғыла» журналының 2014 жылғы №3, 4 сандарында жарияланған) Рақымжан ОТАРБАЙ, жазушы, республикалық «Ақ жайық» журналының бас редакторы - «Шыңғыс ханның көз жасы» хикаяты бойынша; Гунаажавын АЮУРЗАНА, моңғол ақыны, әдебиет зерттеушісі, прозашы – қазақша жарияланған топтама өлеңдерімен; Өміржан ӘБДІҚАЛЫҚ, жазушы, «Топырақ», «Володияның басы» қатарлы қысқа әңгімелері үшін; Мо Ян, Қытай жазушысы, Нобель сыйлығының иегері, «Мен кінәлімін» сыр сұхбаты үшін; Азатхан қажы МҰҚАНҰЛЫ, Моңғолия Ислам Діндарлар Мүфтият Одағының төрағасы - діни танымдық шығармалары үшін; Мұрат ШАЙМАРАН, қазақтың белгілі ақыны - топтама өлеңдері үшін; Сұлтан ТӘУКЕЙҰЛЫ, белгілі жазушы - «Шұғылаға» жарияланған әңгімелері үшін; Қанат ЖӘНИЯҰЛЫ, Моңғол-Түрік біріккен мектебінің директоры - шетелдегі диаспоралардың руханиятына сіңірген еңбегіне; Марапттау туралы толық  ақпараттар «Шұғыла» журналының 2015 жылғы 1-нөмірінде жарияланады. Моңғолия Қазақ Қаламгерлер кеңесі «Шұғыла» журналының редакциясы E-mail: r.suragan@yahoo.com , Erkinbek_2006@yahoo.com Телефондар: 976-99425533, 70422854 Абай-ақпарат.
